เที่ยวมาทั้งวันแล้ว เลือกที่พักใกล้ๆเมืองคาร์ดิฟฟ์ เราก็เลยแวะมาทานอาหารเย็นที่นี่ก่อนค่ะ

ที่นั่งที่นี่จะมีทั้งที่นั่งด้านนอกและที่นั่งด้านใน แต่ตอนที่ไป อากาศเลขตัวเดียวและลมพัดเย็นๆมาเรื่อยๆ คนเลยไปนั่งทานด้านในกันหมดค่ะ

เราสั่งแบบมีออเดริฟ อาหารจานหลัก และตบท้ายด้วยของหวานค่ะ

- Spicy Crackerjack Prawns เป็นกุ้งชุบแป้งทอดซึ่งแป้งมีการปรุงรสให้มีรสชาติเค็มนิดๆหอมๆหน่อย ทานเปล่าๆก็อร่อยดี หรือทานคู่น้ำจิ้มที่ให้มาออกรสหวานเผ็ดนิดๆก็โอเคเช่นกันค่ะ และมีผักสดมาทานคู่ด้วยค่ะ

- Rotisserie Chicken ไก่อบส่วนสะโพก เสิร์ฟพร้อมชิพและถั่วลันเตา

ไก่อบเนื้อนุ่มหนังบางดีค่ะ มีกลิ่นหอมๆพริกไทย ทำให้มีรสชาติดีค่ะ สามารถทานคู่เครื่องปรุงบนโต๊ะได้ จะมีซอสมะเขือเทศ ซอสบาร์บีคิว และซอสมายองเนสค่ะ ทานไปทานมา มองหน้าเพื่อนเหมือนไก่ย่าง5ดาวเลยเนอะ ส่วนชิพหรือมันฝรั่งทอดแอบนิ่มไปหน่อย แต่ชอบถั่วลันเตาค่ะ เคี้ยวมันๆดี

- Sundae Best ตอนแรกก็ลุ้นว่าจะหน้าตาเหมือนไอศกรีมซันเดย์บ้านเรามั้ย พอมาเสิร์ฟ ใส่แก้วทรงสูงคล้ายเลยค่ะ แต่ๆ มีแค่ไอศกรีมค่ะ เป็นรสวานิลลา เนื้อเหนียวหนึบ จนสามารถจับด้ามช้อนยกถ้วยถือแกว่งเล่นได้เลยค่ะ

รสชาติไอศกรีมอร่อยค่ะ ได้รสวานิลลาที่ไม่หวานมากไป เนื้อเหนียวหนึบ ละลายยาก ปริมาณให้มาเยอะ แต่ก็มีรูกลวง แต่ด้วยความที่ละลายช้า และไม่หวานมากนัก เราก็เลยตักทานไปเรื่อยๆจนหมดได้สบายๆค่ะ

บรรยากาศที่นี่ ส่วนมากคนจะมาทานเป็นครอบครัวต่างวัยตั้งแต่คนแก่จนเด็กๆ หรือเป็นกลุ่มเพื่อน ก่อนออกจากร้านมีโต๊ะนึงมาฉลองวันเกิดมีการร้อง HBD กันด้วย เราเกือบจะช่วยร้องท่อนยาวๆแบบที่ร้องกันประจำ แต่ที่นู่นเค้าร้องประโยคเดียวจบค่ะ ขัดใจเล็กน้อย55

ใครที่มาเที่ยวแถว Cardiff bay สนใจลองมาแวะทานอาหารที่นี่ได้นะคะ มีที่จอดรถสะดวกสบายค่ะ